Lapinnevan rautatieasema

Lapinnevan rautatieasema () on lakkautettu rautatieliikennepaikka Haapamäki–Pori-radalla Pirkanmaalla Parkanon Lapinnevan kylässä.

Lapinnevan laiturivaihde avattiin vuonna 1935 sorakuopan ja turvesuon käyttöön. Asemarakennuksen on suunnitellut arkkitehti Thure Hellström ja se rakennettiin 1933. Liikennepaikan ympäristöön syntyi asutuskeskus, josta ei kuitenkaan muodostunut varsinaista taajamaa.

Lapinneva muutettiin miehittämättömäksi seisakevaihteeksi 26. toukokuuta 1968. Henkilöliikenne lakkautettiin 31. toukokuuta 1981 ja tavaraliikenne vuonna 1999. Liikennepaikka lakkautettiin kokonaan 30. syyskuuta 2021. Asemarakennus on yksityisomistuksessa.

Lähimmät liikennepaikat samalla rataosalla ovat olleet Jokiharjun seisake viisi kilometriä itään Parkanon suuntaan ja Pihnarin seisake kuusi kilometriä länteen Porin suuntaan.

Lähteet

Aiheesta muualla 
Vaunut.org: Kuvia Lapinnevan rautatieasemalta

Pirkanmaan lakkautetut rautatieliikennepaikat
Parkanon rautatieliikennepaikat